கேள்வி: கிணறு - கிணற்றின் வகைகள் குறித்து விரிவாக சொல்லுங்கள்.
பதில்: படிமம்:Faryab- village dug well.JPG தமிழ்நாட்டில் குளங்கள், ஏரிகள் போன்றவற்றின் அடியில் ''பிள்ளைக் கிணறுகள்'' அமைக்கப்படுவதுண்டு. அந்த ஏரியோ, குளமோ வற்றிய காலத்தில் அதில் இருந்து நீர் எடுத்துப் பயன்படுத்துவர். கிணறுகளில் உறைகிணறு (மண் சரிவுள்ள பகுதிகளில் அகழப்படுவது, ஆழிக்கிணறு (கடலருகே இருப்பது), நடவாவி கிணறு (படிக்கட்டில் கீழே இறங்கி தண்ணீர் எடுக்கும் வசதியுள்ளது), பொங்குகிணறு (கிணற்றிலிருந்து வெளியே பொங்கிவரக்கூடிய அளவு நீருள்ளது), வட்டக்கிணறு போன்ற பலவகையான கிணறுகள் தமிழ்நாட்டில் உள்ளன.[https://www.hindutamil.in/news/supplements/anantha-jothi/history-temple-wells-explained கிணறுகள் பலவிதம்..!, தஞ்சாவூர்க்கவிராயர், இந்து தமிழ் திசை, 20 நவம்பர் 2025]
கேள்வி: கிணறு - அடித்துத் துளைக்கும் கிணறு பற்றி தகவல் சொல்.
பதில்: இக்கிணறுகள் இறுக்கமில்லாத மண்ணுள்ள இடங்களுக்கு ஏற்றவை. இம்முறையில், கூரான முனை பொருத்தப்பட்டதும், பக்கங்களில் துளைகளைக் கொண்டதுமான ஒரு குழாய் தேவையான ஆழத்துக்கு அடித்து இறக்கப்படும். நிலைக்குத்தாகப் பொருத்தப்படும் இக் குழாயின் மேல் முனையில் பாரமான சுமை ஒன்றை விழ விடுவதன் மூலம் இக் குழாய் நிலத்துள் படிப்படியாகச் செலுத்தப்படுகிறது. நீர் மட்டத்துக்குக் கீழ் போதிய அளவு துளைத்த பின்னர் துளை சுத்தம் செய்யப்பட்டு நீரேற்றி பொருத்தப்படும். ஆழம் குறைவான கிணறுகளில் கையால் இயக்கக்கூடிய நீரேற்றிகளைப் பயன்படுத்தலாம். ஆழம் கூடிய கிணறுகளாயின் மின்சார நீரேற்றிகளே விரும்பப்படுகின்றன.